ΓΡΑΠΤΗ ΕΡΩΤΗΣΗ E-2415/02

υποβολή: Jillian Evans (Verts/ALE) προς την Επιτροπή

(14 Αυγούστου 2002)

Θέμα: Διώξεις εργαζομένων ανθρωπιστικών οργανώσεων στη Γουατεμάλα

Καταγγέλλεται ότι εργαζόμενοι ανθρωπιστικών οργανώσεωνφίστανται δημόσια απειλές — συχνά ένοπλες, επειδή προσπαθούν να βοηθήσουν τα παιδιά των δρόμων.

Ποια είναι η πολιτική, εάνπάρχει, της Επιτροπής για να διασφαλιστεί ότι το Κογκρέσο της Γουατεμάλας θα συμμορφωθεί με πρόσφατη δικαστική απόφαση η οποία του απαγορεύει να παγώνει τη νομοθεσία που θα επέτρεπε σε ΜΚΟ όπως η Casa-alianza και η Rigoberta Menchu Tum Foundation να βοηθούν τα παιδιά πουφίστανται κακομεταχείριση και φυλάκιση·

Κοινή απάντησητου κ. Patten εξ ονόματος της Επιτροπήςστις γραπτές ερωτήσεις E-2407/02 και E-2415/02

(17 Σεπτεμβρίου 2002)

Η Επιτροπή γνωρίζει την κατάσταση που περιγράφει το Αξιότιμο Μέλος του Κοινοβουλίου και ενεργεί με δύο τρόπους που αλληλοσυμπληρώνονται, σύμφωνα με το ψήφισμα για τα δικαιώματα του ανθρώπου στη Γουατεμάλα το οποίο εκδόθηκε τον Απρίλιο 2002.

Μέσω του πολιτικού διαλόγου, η Επιτροπή και τα κράτη μέληπογραμμίζουν στην κυβέρνηση της Γουατεμάλας τη σημασία που έχει η προώθηση της ευημερίας όλου του πληθυσμού της χώρας με βάση τις αρχές της δημοκρατίας, της ισότητας, της μη εισαγωγής διακρίσεων, της ειρήνης και της κοινωνικής δικαιοσύνης. Μέσα σ'αυτό το πλαίσιο, οι τοπικοί δημόσιοι οργανισμοί καλούνται συνεχώς να αποθαρρύνουν και να ερευνούν κάθε απόπειρα εκφοβισμού των ατόμων πουπερασπίζονται τα ανθρώπινα δικαιώματα και των μη κυβερνητικών οργανώσεων (ΜΚΟ).

Όσον αφορά τη συνεργασία, η Επιτροπή έχειποστηρίξει συγκεκριμένες δράσειςπέρ των παιδιών και των οικογενειών τους στους τομείς τηςγείας, της εκπαίδευσης, της επανένταξης των προσφύγων, της καταπολέμησης των ναρκωτικών και της προώθησης της ισότητας μεταξύ των φύλων. Η Επιτροπή επέτυχε επίσης θετικά αποτελέσματα σε πολλές ειδικές πρωτοβουλίες προςποστήριξη των παιδιών του δρόμου, που εφήρμοσαν οι τοπικές ΜΚΟ συμπεριλαμβανομένης της Casa Alianza.

Η τρέχουσα συνεργασία περιλαμβάνει ένα σχέδιο που εφαρμόζει ο ECPAT (Ending Child Prostitution, Pornography and Trafficking) με σκοπό την καταπολέμηση της εμπορίας παιδιών και της εμπορικής εκμετάλλευσης παιδιών στην Κεντρική Αμερική. Η συνεισφορά της Κοινότητας ανέρχεται σε περίπου ευρώ 450,000 για τα έτη 2001-2004. Επιπλέον, η Κοινότητα στηρίζει τη δημιουργία ενός κέντρου κατάρτισης για τη λαϊκή εκπαίδευση, που περιλαμβάνει πολλές ΜΚΟ και φορείς της κοινωνίας των πολιτών οι οποίοι ειδικεύονται στη παροχή βοήθειας στα παιδιά του δρόμου. Η συνολική χρηματοδότηση της Κοινότητας είναι περίπου ευρώ 960,000.

Επιπλέον, στο πλαίσιο της συνεργασίας που καθιερώθηκε από της συμφωνίες ειρήνης πουπογράφηκαν το 1996, η Επιτροπή ενθαρρύνει τις αρχές της Γουατεμάλας, την εθνική αστυνομική δύναμη και το σύνολο του δικαστικού συστήματος να προλαμβάνουν τις παραβιάσεις του κράτους δικαίου, καθώς και τις περιπτώσεις όπως των ιδρυμάτων Casa Alianza ή Rigoberta Menchu. Αυτό το πρόγραμμα θα συμπληρωθεί εντός των προσεχών μηνών με μία ειδική πρωτοβουλία που αποσκοπεί στη στήριξη του δικαστικού συστήματος στη Γουατεμάλα. Ένας από τους ειδικούς στόχους αυτής της πρωτοβουλίας είναι να μειωθεί ο αριθμός των προφυλακίσεων λαμβανομένηςπόψη της ιδιαίτερης κατάστασης των ανηλίκων καθώς και των παιδιών του δρόμου. Η συνεισφορά της Κοινότητας θα είναι 10 εκατ. ευρώ για μία περίοδο τεσσάρων ετών.

Τέλος, η στρατηγική της Κοινότητας για τη συνεργασία με τη Γουατεμάλα 2002-2006, η οποία εγκρίθηκε από την Επιτροπή τον Μάιο 2002, αποσκοπεί στο να διασπάσει τον κύκλο φτώχειας και αποκλεισμού που πλήττει τη Γουατεμάλα με την παροχή βασικών κοινωνικώνπηρεσιών για όλο τον πληθυσμό, την προώθηση ίσων δικαιωμάτων και της αξιοπρέπειας, και την καταπολέμηση των κοινωνικών και οικονομικών διακρίσεων και της ατιμωρησίας. Ο συνολικός ενδεικτικός προϋπολογισμός θα είναι 77 εκατ. ευρώ για όλη την περίοδο.

Η Κοινότητας ελπίζει ότι η συνεχής δέσμευσή της στη διαδικασία ειρήνης στη Γουατεμάλα θα συμβάλει στηλοποίηση του στόχου πλήρους σεβασμού των δικαιωμάτων του ανθρώπου και της επικράτησης του κράτους δικαίου σ'αυτήν τη χώρα.